Αστέριος Καστόρης

Ο Αστέριος Καστόρης (Κατερίνη, 19 Φεβρουαρίου 1960-) είναι Έλληνας πολιτικός, βουλευτής εκλεγμένος με τον ΣΥΡΙΖΑ.

Βιογραφικά στοιχεία
Έχει ολοκληρώσει τη δευτεροβάθμια εκπαίδευση. Είναι παντρεμένος και μέλος πολλών επιτροπών της Βουλής και του Δ. Σ. του σωματείου του Ψυχιατρικού Νοσοκομείου Πέτρας Ολύμπου.Προφίλ

Ανέπτυξε από πολύ νεαρή ηλικία συνδικαλιστική δράση και δραστηριοποιήθηκε με το Εργατικό Κέντρο της γενέτειράς του και είναι πρόεδρος του Ν.Τ. της ΑΔΕΔΥ στην Πιερία. Διετέλεσε γραμματέας της Ν.Ε. Πιερίας του Συνασπισμού και συντονιστής του ΣΥΡΙΖΑ στο νομό Πιερίας. 
Στις εκλογές του Σεπτεμβρίου του 2015 εξελέγη βουλευτής Πιερίας με τον ΣΥΡΙΖΑ, έχοντας μπει στην τρίτη θέση της λίστας υποψηφίων σε αντικατάσταση του Ζήση Ζάννα, ο οποίος έφυγε από τον ΣΥΡΙΖΑ και προσχώρησε στη Λαϊκή Ενότητα.Νέος βουλευτής στην Πιερία ο Αστέριος Καστόρης, Λευτεριά, 20-9-2015.

Τάχθηκε υπέρ των δικτύων αλληλεγγύης "Χωρίς Μεσάζοντες" και με επερώτηση στον αρμόδιο υπουργό ζήτησε (μαζί με τη βουλευτή Μπέττυ Σκούφα) την κατάργηση του νόμου που απαγορεύει το να ασκείται πλανόδιο εμπόριο σε δήμους άνω των 3.000 κατοίκων.Να καταργηθεί η απαγόρευση διανομών από τους "Χωρίς Μεσάζοντες", Ολύμπιο Βήμα, ηλεκτρονική έκδοση, ανάκτηση 10-4-2016.

Παραπομπές

Εξωτερικοί σύνδεσμοι
Σελίδα του Α. Καστόρη στην ιστοσελίδα της Βουλής των Ελλήνων

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Πιερίας